Kataisk

Kataisk () om Venäman lidn da lidnankund Kurganan agjan lodehes. Se om Kataiskan rajonan administrativine keskuz da pala.

 Istorii 
Eländpunktan aluz om pandud kozakoil vl 1655 kuti Katain lidnuz (), baškiralaižiden heimoiden karakatajalaižed-ühtištusen () nimen mödhe. Lidnuz kaiči torguindted Tobol'skaspäi Moskvha. Alištui kalaidajiden heimoiden londoile, i vodele 1695 lidnuz oli saudud jo koumanden kerdan. Sid' nimitihe Kataiskai-slabadaks. 19. voz'sadal Kataiskoje-žilo oli villän torguindan järedaks keskuseks. Vll 1911−1913 raudte läbiti žilod, i saudihe stancijad siš. Vn 1944 12. päiväl uhokud žilo sai lidnan statusad Troickoje-žilon, Korablövo-, Odino- i Savino-küliden mülütandanke.

Kataisk šingotase erazvuiččiden pompiden tegimel i maidtegimel.

 Geografijan andmused 
Lidn sijadase rajonan keskuzpalan pohjoižpäivnouzmas, Iset'-jogen hural randal (Tobolan hura ližajogi) Kataik-jogen ( 22 km pitte) lanktendan sijas, 100 m ü.m.t. keskmäižel korktusel.

Matkad Kurganhasai om 195 km suvipäivnouzmha orhal, 219 km avtol vai raudtedme. Lähembaine lidn om Dalmatovo kaks'kümnes vides kilometras päivnouzmha kaikil teil.

Klimat om ven kontinentaline. Tal'vaig om hätkeline. Paneb sadegid 475 mm vodes.

 Tobmuz 
Kataisk om lidnankundan üks'jäižeks eländpunktaks. Lidnankundan pind — 145,5 km².

Edeližed lidnan pämehed (Administracijan pämehed) oma Aleksandr Karnauhov (keväz'ku-reduku 2022), Sabiržan Musalämov (uhoku 2019 — keväz'ku 2022), Valerii Černih (tal'vku 2013 — uhoku 2019). Lidnan Administracii om likvidacijan pordhal vn 2023 semendkuspäi. Lidnan Dum om likvidiruidud vn 2023 kül'mkus, sen likvidacižen laudkundan ezimez' oli Sergei Petrovskih vn 2023 kezakuspäi. Duman jäl'gmäine ezimez' oli Konstantin Pospelov (uhoku 2019 — kezaku 2023), edeline — Sabiržan Musalämov, radoi vn 2019 uhokuhusai.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 14 003 ristitud, rajonan koume videndest, vn 2021 — 11 881 ristitud. Kaik 12 585 eläjad oli lidnas vl 2017. Kaikiš suremb lidnan ristitišt oli 15..16 tuh. eläjid vll 1979−2006 (16 789 rist. vl 1989).

Ortodoksižen hristanuskondan koume jumalanpertidKataiskan pühäpertid sobory.ru-saital.  oma saudud lidnas, niiden kesken Jumalanmaman «Kaikiden gorähižiden ihastuz»-jumalaižen puine pühäpert' om avaitud vl 2010.

 Openduz 
Lapsiden opendusen aluzkundad oma seičeme nimitadud i nomeruidud päivkodid (nomer 2, 3, 6, 8, 10..12), kaks' keskškolad (nomer 1 i 2), ehtal'ne aluzškol, lapsiden da norišton pert', čomamahtoiden škol, sportškol.

Kataiskan professionaliž-pedagogine tehnikumKataiskan professionaliž-pedagogižen tehnikuman sait (кппт.рф).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnan tobmuden aluzkundoiden oficialine sait (katayskgorod.gosuslugi.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Kurganan agjan lidnad
*